ai4bharat/Pralekha huggingface dataset:
ଜାହାଜ ଚଳାଚଳ ମନ୍ତ୍ରଣାଳୟ
ଓଡ଼ିଶା ସମେତ ବିଭିନ୍ନ ଉପକୂଳ ରାଜ୍ୟରେ ଆରଓ-ପ୍ୟାକ୍ସ ଓ ଜଳ ଟ୍ୟାକ୍ସି ସେବା ପାଇଁ ପଦକ୍ଷେପ
ବନ୍ଦର, ଜାହାଜ ଚଳାଚଳ ଏବଂ ଜଳମାର୍ଗ ମନ୍ତ୍ରଣାଳୟ ପକ୍ଷରୁ ସାଗରମାଳା କାର୍ଯ୍ୟକ୍ରମ ଅନ୍ତର୍ଗତ ଓଡ଼ିଶା ସମେତ କେତେକ ଉପକୂଳ ରାଜ୍ୟର ଜଳମାର୍ଗରେ ଆରଓ-ଆରଓ/ଆରଓ-ପ୍ୟାକ୍ସ ପ୍ରକଳ୍ପ ଆରମ୍ଭ କରାଯାଇଛି। ଜଳ ମାର୍ଗରେ ପରିବହନ ତୁଳନାତ୍ମକ ଭାବେ ଶସ୍ତା ଏବଂ ପରିବେଶ ଅନୁକୂଳ ହୋଇଥିବାରୁ ଏପରି ପଦକ୍ଷେପ ଗ୍ରହଣ କରାଯାଇଛି। ସାଗରମାଳା କାର୍ଯ୍ୟକ୍ରମ ଅନ୍ତର୍ଗତ ଆରଓ-ଆରଓ ଏବଂ ଆର-ପ୍ୟାକ୍ସ ଫେରୀ ସେବା ପାଇଁ ସମ୍ପୂର୍ଣ୍ଣ ହୋଇଥିବା ଏବଂ ପ୍ରସ୍ତାବିତ ଭିତ୍ତିଭୂମି ପ୍ରକଳ୍ପର ବିବରଣୀ ନିମ୍ନରେ ଦିଆଗଲା।
|
|
ରାଜ୍ୟ
|
|
ସମ୍ପୂର୍ଣ୍ଣ ହୋଇଥିବା ପ୍ରକଳ୍ପ
|
|
କାର୍ଯ୍ୟକାରୀ ହେଉଥିବା ପ୍ରକଳ୍ପ
|
|
ବିକଶିତ ହେଉଥିବା ପ୍ରକଳ୍ପ
|
|
ସର୍ବମୋଟ
|
|
ମହାରାଷ୍ଟ୍ର
|
|
5
|
|
13
|
|
20
|
|
38
|
|
ଗୋଆ
|
|
1
|
|
|
|
13
|
|
14
|
|
ଆନ୍ଧ୍ରପ୍ରଦେଶ
|
|
|
|
1
|
|
8
|
|
9
|
|
ତାମିଲନାଡ଼ୁ
|
|
|
|
|
|
3
|
|
3
|
|
ଗୁଜରାଟ
|
|
1
|
|
|
|
1
|
|
2
|
|
ଓଡ଼ିଶା
|
|
|
|
|
|
2
|
|
2
|
|
କର୍ଣ୍ଣାଟକ
|
|
|
|
|
|
1
|
|
1
|
|
କେରଳ
|
|
|
|
|
|
1
|
|
1
|
|
ପଶ୍ଚିମବଙ୍ଗ
|
|
|
|
|
|
1
|
|
1
|
|
ସର୍ବମୋଟ
|
|
7
|
|
14
|
|
50
|
|
71
ଜାତୀୟ ଜଳମାର୍ଗ  ପାଇଁ ପ୍ରସ୍ତୁତ ହୋଇଥିବା ବୈଷୟିକ ଆର୍ଥିକ କାର୍ଯ୍ୟକାରିତା ଏବଂ ବିସ୍ତୃତ ପ୍ରକଳ୍ପ ରିପୋର୍ଟ ର ପରିଣାମକୁ ଆଧାର କରି ମାଲ ଓ ଯାତ୍ରୀ ପରିବହନ ଲାଗି 23ଟି ଜଳ ମାର୍ଗ ଏବଂ ପର୍ଯ୍ୟଟନ ପାଇଁ ଦୁଇଟି ଜଳମାର୍ଗକୁ ଉପଯୋଗୀ ଭାବେ ଚିହ୍ନଟ କରାଯାଇଥିଲା।
ଏହି ସବୁ ଜଳମାର୍ଗଗୁଡ଼ିକର ବିକାଶ ଏବଂ ସେଗୁଡ଼ିକୁ ଉପକୂଳ ମାର୍ଗ ସହିତ ଯୋଡ଼ିବା ଫଳରେ ଦେଶର ଆର୍ଥିକ ବିକାଶ ତ୍ବରାନ୍ବିତ ହୋଇପାରିବ।
କେନ୍ଦ୍ର ବନ୍ଦର, ଜାହାଜ ଚଳାଚଳ ଏବଂ ଜଳ ମାର୍ଗ ରାଷ୍ଟ୍ରମନ୍ତ୍ରୀ ଶ୍ରୀ ଶାନ୍ତନୁ ଠାକୁର ରାଜ୍ୟସଭାରେ ଆଜି ଏକ ଲିଖିତ ଉତ୍ତର ମାଧ୍ୟମରେ ଏହି ସୂଚନା ଦେଇଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଲ୍ୟୁଜି ୨୦୨୨ ରେ ୬୨ କିଲୋଗ୍ରାମ କୁସ୍ତିରେ ସ୍ୱର୍ଣ୍ଣ ପଦକ ଜିତିଥିବାରୁ ସାକ୍ଷୀ ମଲିକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୨ ରାଜ୍ୟଗୋଷ୍ଠୀ କ୍ରୀଡାରେ ୬୨ କିଲୋଗ୍ରାମ କୁସ୍ତିରେ ସ୍ୱର୍ଣ୍ଣ ପଦକ ଜିତିଥିବାରୁ ସାକ୍ଷୀ ମଲିକଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆମର ଆଥଲେଟମାନେ ସିଡବ୍ଲ୍ୟୁଜି ବର୍ମିଂହାମରେ ଆମକୁ ଗର୍ବିତ କରିଚାଲିଛନ୍ତି । ସାକ୍ଷୀ ମଲିକଙ୍କ ଉଲ୍ଲେଖନୀୟ ଖେଳ ପ୍ରଦର୍ଶନ ଦ୍ୱାରା ଆନନ୍ଦିତ । ସମ୍ମାନଜନକ ସ୍ୱର୍ଣ୍ଣ ପଦକ ଜିତିବା ପାଇଁ ମୁଁ ତାଙ୍କୁ ଅଭିନନ୍ଦନ ଜଣାଉଛି । ସେ ପ୍ରତିଭାର ଏକ ଶକ୍ତି ଏବଂ ଉଲ୍ଲେଖନୀୟ ସ୍ଥିରତା ଦ୍ୱାରା ଆଶୀର୍ବାଦ ପ୍ରାପ୍ତ ହୋଇଛନ୍ତି ।”
HS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ମାନବ ସମ୍ବଳ ବିକାଶ ମନ୍ତ୍ରଣାଳୟ ଅଧିନସ୍ଥ ବିଭିନ୍ନ ସଂସ୍ଥାନ ତରଫରୁ ପ୍ରଧାନମନ୍ତ୍ରୀ କେଆର ପାଣ୍ଠିକୁ 38.91 କୋଟି ଟଙ୍କାର ଦାନ
• କୋଭିଡ-19 ମୁକାବିଲା ଦିଗରେ ଏଭଳି ପଦକ୍ଷେପ ଭାରତକୁ ଅଧିକ ମଜବୁତ କରିବ - ରମେଶ ପୋଖରିୟାଲ ‘ନିଶଙ୍କ’
କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରଣାଳୟ ଅଧିନସ୍ଥ 28ଟି ବିଭିନ୍ନ ଶିକ୍ଷାନୁଷ୍ଠାନ, ଅନୁଷ୍ଠାନ ଓ ସ୍ଵୟଂଶାସିତ ସଂଗଠନ ପକ୍ଷରୁ କୋଭିଡ-19ର ମୁକାବିଲା ନିମନ୍ତେ ପ୍ରଧାନମନ୍ତ୍ରୀ କେଆର ପାଣ୍ଠିକୁ 38.91 କୋଟି ଟଙ୍କାରୁ ଊର୍ଦ୍ଧ୍ଵ ପ୍ରଦାନ କରାଯାଇଛି । ଏହି ପଦକ୍ଷେପକୁ ବିଭାଗୀୟ ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’ ପ୍ରଶଂସା କରିବା ସହ ଏପରି ଉଦ୍ୟମ ଦ୍ଵାରା ଦେଶ ଆହୁରି ମଜବୁତ ହେବ ବୋଲି କହିଛନ୍ତି । ବିଭାଗୀୟ ମନ୍ତ୍ରୀ ଶ୍ରୀ ‘ନିଶଙ୍କ’ ନିଜେ ନିଜର ଏକ ମାସର ଦରମା ଓ ସାଂସଦ ବିକାଶ ପାଣ୍ଠିରୁ 1 କୋଟି ଟଙ୍କା ପ୍ରଧାନମନ୍ତ୍ରୀ କେଆର ପାଣ୍ଠିକୁ ପ୍ରଦାନ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ମିଳିତ ଜାତିସଂଘର ମହାସଚିବ ମାନ୍ୟବର ଆଣ୍ଟୋନିଓ ଗୁଟେରସଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମିଳିତ ଜାତିସଂଘର ମହାସଚିବ  ମାନ୍ୟବର ଆଣ୍ଟୋନିଓ ଗୁଟେରସ୍ଙ୍କ ସହ ଟେଲିଫୋନରେ ଆଲୋଚନା କରିଛନ୍ତି ।
ଉଭୟ ନେତା ଡେମୋକ୍ରାଟିକ୍ ରିପବ୍ଲିକ୍ ଅଫ୍ କଙ୍ଗୋ  ରେ ମିଳିତ ଜାତିସଂଘର ସଂଗଠନ ସ୍ଥିରୀକରଣ ମିଶନ ଉପରେ ହୋଇଥିବା ଆକ୍ରମଣ ସଂକ୍ରାନ୍ତରେ ଆଲୋଚନା କରିଥିଲେ ଯେଉଁଠାରେ ଦୁଇ ଭାରତୀୟ ଶାନ୍ତି ରକ୍ଷାକାରୀ ସହିଦ ହୋଇଥିଲେ ।
ଏହି ଘଟଣାର ଅପରାଧୀଙ୍କୁ ଦଣ୍ଡ ଦେବା ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମିଳିତ ଜାତିସଂଘ ସୁରକ୍ଷା ଜେନେରାଲଙ୍କୁ ଅନୁରୋଧ କରିଛନ୍ତି । ଜାତିସଂଘର ଶାନ୍ତି ରକ୍ଷା ପାଇଁ ଭାରତର ଅବିରତ ପ୍ରତିବଦ୍ଧତାକୁ ସେ ଦର୍ଶାଇଛନ୍ତି ଏବଂ ୨,୫୦,୦୦୦ ରୁ ଅଧିକ ଭାରତୀୟ ଶାନ୍ତି ରକ୍ଷାକାରୀ ଜାତିସଂଘର ଶାନ୍ତି ରକ୍ଷା ମିଶନ ଅଧୀନରେ କାର୍ଯ୍ୟ କରିଛନ୍ତି । ଜାତିସଂଘର ଶାନ୍ତି ରକ୍ଷା ମିଶନରେ ସେବା କରିବା ସମୟରେ ୧୭୭ ଭାରତୀୟ ଶାନ୍ତି ରକ୍ଷାକାରୀ ସର୍ବୋଚ୍ଚ ବଳିଦାନ ଦେଇଛନ୍ତି, ଯେକୌଣସି ଯୋଗଦାନକାରୀ ଦେଶର ସୁରକ୍ଷାକର୍ମୀଙ୍କ ତୁଳନାରେ ଏହା ସର୍ବ ବୃହତ ଅଟେ ।
ୟୁଏନଏସଜି ଦୁଇ ଶହୀଦ ଭାରତୀୟ ସୀମା ସୁରକ୍ଷା ବଳର ଜବାନଙ୍କ ପରିବାର ତଥା ସରକାର ଏବଂ ଭାରତବାସୀଙ୍କୁ ସମବେଦନା ଜଣାଇଛନ୍ତି । ସେ ମୋନୋସ୍କୋ ବିରୋଧରେ ହୋଇଥିବା ଆକ୍ରମଣକୁ ର୍ନିଦ୍ଦିଷ୍ଟ ଭାବେ ନିନ୍ଦା କରିବା ସହ ଶୀଘ୍ର ତଦନ୍ତ କରିବାରେ ସମସ୍ତ ସମ୍ଭାବ୍ୟ କାର୍ଯ୍ୟାନୁଷ୍ଠାନ ନିଶ୍ଚିତ କରିଛନ୍ତି ।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମଧ୍ୟ କଙ୍ଗୋର ଗଣତାନ୍ତ୍ରିକ ଲୋକଙ୍କ ଶାନ୍ତି ଏବଂ ସ୍ଥିରତା ପାଇଁ ଭାରତର ନିରନ୍ତର ସମର୍ଥନ ଉପରେ ଆଲୋକପାତ କରିଛନ୍ତି, ଯେଉଁଠାରେ ମୋନୋସ୍କୋରେ ପ୍ରାୟ ୨୦୪୦ ଭାରତୀୟ ସୈନିକ ନିୟୋଜିତ ଅଛନ୍ତି ।
HS
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ବିଶାଖାପାଟଣା ଗ୍ୟାସ ଲିକ ଦୁର୍ଘଟଣାର ସମୀକ୍ଷା କଲେ ପ୍ରଧାନମନ୍ତ୍ରୀ
• ପରିସ୍ଥିତିକୁ ନିୟନ୍ତ୍ରଣ କରିବା ପାଇଁ ସମସ୍ତ ପଦକ୍ଷେପ ନିଆଯାଉଛି – ପ୍ରଧାନମନ୍ତ୍ରୀ
ବିଶାଖାପାଟଣା ଗ୍ୟାସ ଲିକ ଘଟଣା ପରିପ୍ରେକ୍ଷୀରେ ନିଆଯାଇଥିବା ପଦକ୍ଷେପଗୁଡିକୁ ଏକ ଉଚ୍ଚସ୍ତରୀୟ ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମୀକ୍ଷା କରିଛନ୍ତି । ଏହି ଦୁର୍ଘଟଣାରେ ଆହତ ହୋଇଥିବା ଲୋକ ତଥା ଦୁର୍ଘଟଣାସ୍ଥଳୀର ସୁରକ୍ଷା ନେଇ ନିଆଯାଇଥିବା ପଦକ୍ଷେପର ସେ ବିସ୍ତୃତ ସମୀକ୍ଷା କରିଥିଲେ । ଏହି ବୈଠକରେ ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ, ଗୃହ ମନ୍ତ୍ରୀ ଶ୍ରୀ ଅମିତ ଶାହ, ଗୃହ ରାଷ୍ଟ୍ରମନ୍ତ୍ରୀ ଶ୍ରୀ ନିତ୍ୟାନନ୍ଦ ରାୟ ଓ ଶ୍ରୀ ଜି. କିଷନ ରେଡ୍ଡୀ ଉପସ୍ଥିତ ଥିଲେ । ଆଜି ସକାଳେ ଏହି ଦୁର୍ଘଟଣାର ଖବର ମିଳିବା କ୍ଷଣି ପ୍ରଧାନମନ୍ତ୍ରୀ ଏବଂ ଗୃହ ମନ୍ତ୍ରୀ ଆନ୍ଧ୍ରପ୍ରଦେଶ ମୁଖ୍ୟମନ୍ତ୍ରୀଙ୍କ ସହ କଥା ହୋଇଛନ୍ତି ଏବଂ ପରିସ୍ଥିତିକୁ ନିୟନ୍ତ୍ରଣ କରିବା ଲାଗି କେନ୍ଦ୍ର ତରଫରୁ ସମସ୍ତ ସହାୟତା ପ୍ରଦାନ କରିବାକୁ ଆଶ୍ଵାସନା ଦେଇଛନ୍ତି । ଉଭୟେ ପରିସ୍ଥିତି ଉପରେ ନଜର ରଖିଛନ୍ତି ଏବଂ ନିୟମିତ ଏହାର ତଦାରଖ କରୁଛନ୍ତି । ଏହି ବୈଠକ ପରେ କ୍ୟାବିନେଟ ସଚିବଙ୍କ ଅଧ୍ୟକ୍ଷତାରେ ଆଉ ଏକ ବିସ୍ତୃତ ସମୀକ୍ଷା ବୈଠକ ଅନୁଷ୍ଠିତ ହୋଇଛି । ଏହି ବୈଠକରେ ଗୃହ, ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ, ରସାୟନ ଓ ପେଟ୍ରୋକେମିକାଲ, ଫର୍ମାସ୍ୟୁଟିକାଲ, ସୂଚନା ଓ ପ୍ରସାରଣ ମନ୍ତ୍ରଣାଳୟର ସଚିବ, ଜାତୀୟ ବିପର୍ଯ୍ୟୟ ପରିଚାଳନା କର୍ତ୍ତୃପକ୍ଷର ସଦସ୍ୟ, ଜାତୀୟ ବିପର୍ଯ୍ୟୟ ପ୍ରଶମନ ବଳ ର ମହାନିର୍ଦ୍ଦେଶକ, ଡିଜିଏଚଏସର ମହାନିର୍ଦ୍ଦେଶକ, ଏମ୍ସର ନିର୍ଦ୍ଦେଶକ ଓ ଅନ୍ୟ ବରିଷ୍ଠ ପଦାଧିକାରୀମାନେ ଉପସ୍ଥିତ ଥିଲେ । ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ମଧ୍ୟ ଏହି ବୈଠକରେ ଉପସ୍ଥିତ ଥିଲେ । ପୁଣେସ୍ଥିତ ଏନଡିଆରଏଫର କେମିକାଲ, ବାୟୋଲୋଜିକାଲ, ରେଡିଓଲୋଜିକାର ଏଣ୍ଡ ନ୍ୟୁକ୍ଲିୟର  ୟୁନିଟ, ନାଗପୁରସ୍ଥିତ ଜାତୀୟ ପରିବେଶ ଇଞ୍ଜିନିୟରିଂ ଗବେଷଣା ପ୍ରତିଷ୍ଠାନ ର ଟିମ ଏହି ଦୁର୍ଘଟଣା ମୁକାବିଲାରେ ଆନ୍ଧ୍ରପ୍ରଦେଶ ରାଜ୍ୟ ପ୍ରଶାସନକୁ ସହାୟତା କରିବା ଲାଗି ତୁରନ୍ତ ପ୍ରସ୍ଥାନ କରିବେ ବୋଲି ଏହି ବୈଠକରେ ନିଷ୍ପତ୍ତି ହୋଇଥିଲା ।
ଆଜି ଭୋର 3ଟା ବେଳେ ବିଶାଖାପାଟଣା ଜିଲ୍ଲାର ଆରଆର ଭେଙ୍କଟପୁରମ ଗ୍ରାମରେ ଏକ କେମିକାଲ ପ୍ଳାଣ୍ଟରେ ଷ୍ଟିରିନ ଗ୍ୟାସ ଲିକ ଦୁର୍ଘଟଣା ଘଟିଥିଲା । ଏହାର ପରିପାର୍ଶ୍ଵରେ ଥିବା ଗ୍ରାମ ନାରାଭା, ବି.ସି. କଲୋନୀ, ବାପୁଜୀନଗର, କାମ୍ପାଲାପାଲେମ ଏବଂ କ୍ରୀଷ୍ଣାନଗର ଗ୍ରାମକୁ ପ୍ରଭାବିତ କରିଥିଲା । ଷ୍ଟିରିନ ଏକ ବିଷାକ୍ତ ଗ୍ୟାସ ଏବଂ ଏହା ଚର୍ମ ଓ ଆଖି ସମସ୍ୟା, ଶ୍ଵାସକ୍ରିୟାରେ ଅସୁବିଧା ଓ ଅନ୍ୟ ସ୍ଵାସ୍ଥ୍ୟଗତ ସମସ୍ୟା ସୃଷ୍ଟି କରିବାର ସମ୍ଭାବନା ରହିଛି । ଏହାକୁ ଦୃଷ୍ଟିରେ ରଖି ଉଭୟ ଏନଡିଆରଏଫ ଓ ସିବିଆରଏନ ଟିମକୁ ବିଶାଖାପାଟଣାରେ ରାଜ୍ୟ ସରକାର ଏବଂ ଜିଲ୍ଲା ପ୍ରଶାସନର ସହାୟତା ଲାଗି ତୁରନ୍ତ ମୁତୟନ କରାଯାଇଛି । ପ୍ଳାଣ୍ଟରେ ଏବଂ ଏହାର ଆଖପାଖରେ ରହୁଥିବା ଲୋକମାନଙ୍କୁ ଏନଡିଆରଏଫ ଉଦ୍ଧାର କରିଛି । ଏନଡିଆରଏଫର ସିବିଆରଏନ ୟୁନିଟ ଏବଂ ନାଗପୁର ଏନଇଇଆରଆଇର ବିଶେଷଜ୍ଞ ଦଳ ବିଶାଖାପାଟଣା ଅଭିମୁଖେ ଯାତ୍ରା କରିଛନ୍ତି । ଏଥିସହିତ ଡିଜିଏଚଏସ ମଧ୍ୟ ଘଟଣାସ୍ଥଳୀରେ ମେଡିକାଲ ପରାମର୍ଶ ଯୋଗାଇଦେବ ।
ଲିକ୍ ହୋଇଥିବା ଗ୍ୟାସର ଗୁଣ, ଏହାର ପ୍ରଭାବ, ପ୍ରଭାବିତ ହୋଇଥିବା ଲୋକଙ୍କ ମଧ୍ୟରେ ସାଧାରଣ ଲକ୍ଷଣ, ପ୍ରାଥମିକ ଚିକିତ୍ସା ପଦକ୍ଷେପ, ସତର୍କତା ମୂଳକ କାର୍ଯ୍ୟ କରିବା ଓ ନକରିବା ନେଇ ବିସ୍ତୃତ ଭାବେ ଜାଣିବା ପାଇଁ ନିମ୍ନ ଲିଙ୍କରେ କ୍ଲିକ କରନ୍ତୁ ।
https://static.pib.gov.in/WriteReadData/userfiles/Precautions%20and%20Do%E2%80%99s%20and%20Don%E2%80%99ts%20for%20Vizag%20Gas%20Leak.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଟାଲୀ ସାଧାରଣ ର୍ନିବାଚନରେ ତାଙ୍କ ଦଳ ଫ୍ରାଟେଲି ଡି ଇଟାଲିଆ ନେତୃତ୍ୱ ନେଇଥିବାରୁ ଜର୍ଜିଆ ମେଲୋନିଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜର୍ଜିଆ ମେଲୋନିଙ୍କୁ ଇଟାଲୀ ସାଧାରଣ ର୍ନିବାଚନରେ ତାଙ୍କ ଦଳ ଫ୍ରାଟେଲି ଡି ଇଟାଲିଆ ନେତୃତ୍ୱ ନେଇଥିବାରୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆପଣଙ୍କ ଦଳ ଫ୍ରାଟେଲି ଡି ଇଟାଲିଆ ଇଟାଲୀ ସାଧାରଣ ର୍ନିବାଚନରେ ବିଜୟ ପାଇଁ ଆଗେଇ ନେଇଥିବାରୁ ଅଭିନନ୍ଦନ ଜର୍ଜିଆ ମେଲୋନି । ଆମର ସମ୍ପର୍କକୁ ମଜବୁତ କରିବା ପାଇଁ ଆମେ ମିଳିତ ଭାବେ କାର୍ଯ୍ୟ କରିବାକୁ ଅପେକ୍ଷା କରିଛୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ପୁରୁଷ ଜାଭେଲିନ୍ ପ୍ରତିଯୋଗିତାରେ ନୀରଜ ଚୋପ୍ରାଙ୍କ ଦ୍ୱାରା କ୍ରମାଗତ ଦ୍ୱିତୀୟ ସ୍ୱର୍ଣ୍ଣ ପଦକ ହାସଲ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ପୁରୁଷ ଜାଭେଲିନ ପ୍ରତିଯୋଗିତାରେ କ୍ରମାଗତ ଦ୍ୱିତୀୟ ସ୍ୱର୍ଣ୍ଣ ଜିତିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୀରଜ ଚୋପ୍ରାଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
ଏସୀୟ କ୍ରୀଡ଼ାରେ ନୀରଜ ଚୋପ୍ରାଙ୍କ ପାଇଁ ଜାଭେଲିନ ଥ୍ରୋରେ କ୍ରମାଗତ ଦ୍ୱିତୟ ସ୍ୱର୍ଣ୍ଣ । ଏହି ଐତିହାସିକ କୀର୍ତ୍ତି ପାଇଁ ତାଙ୍କୁ ଅଭିନନ୍ଦନ । ଏହି ଚମତ୍କାର ବିଜୟ ତାଙ୍କ ଉତ୍ସର୍ଗ ଏବଂ ବର୍ଷ ବର୍ଷ ପ୍ରଶିକ୍ଷଣର ଫଳ । ସେ ସଫଳତାର ନୂଆ ଉଚ୍ଚତାକୁ ଛୁଅଁନ୍ତୁ । ତାଙ୍କ ପାଇଁ ଶୁଭକାମନା ।’
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଅଗଷ୍ଟ 2023 ମାସ ପାଇଁ ଘରୋଇ କୋଟା ରେ ଅତିରିକ୍ତ 2 ଏଲଏମଟି ଚିନି ଆବଣ୍ଟନ କରିଛି କେନ୍ଦ୍ର
ଓନମ, ରକ୍ଷା ବନ୍ଧନ, ଏବଂ କୃଷ୍ଣ ଜନ୍ମାଷ୍ଟମୀ ପରି ଆଗାମୀ ପର୍ବ ପାଇଁ ଚିନିର ବର୍ଦ୍ଧିତ ଚାହିଦାକୁ ଦୃଷ୍ଟିରେ ରଖି ଅଗଷ୍ଟ ମାସ ପାଇଁ 2 ଏଲଏମଟି ର ଅତିରିକ୍ତ କୋଟା  ଅଗଷ୍ଟ ମାସ ପାଇଁ ଆବଣ୍ଟିତ ହୋଇଛି। ଘରୋଇ ବଜାରରେ ଅତିରିକ୍ତ ଚିନି ସାରା ଦେଶରେ ଉପଯୁକ୍ତ ମୂଲ୍ୟକୁ ସୁନିଶ୍ଚିତ କରିବ।
ଗତ ଏକ ବର୍ଷ ମଧ୍ୟରେ ଆନ୍ତର୍ଜାତୀୟ ଚିନି ମୂଲ୍ୟରେ 25% ବୃଦ୍ଧି ସତ୍ତ୍ବେ ଦେଶରେ ଚିନିର ହାରାହାରି ଖୁଚୁରା ମୂଲ୍ୟ କିଲୋଗ୍ରାମ ପିଛା ପ୍ରାୟ 43.30 ଟଙ୍କା ଅଟେ ଏବଂ ଏହା କେବଳ ଏହି ସୀମା ମଧ୍ୟରେ ରହିବାର ସମ୍ଭାବନା ଅଛି। ଗତ 10 ବର୍ଷ ମଧ୍ୟରେ ଦେଶରେ ଚିନି ମୂଲ୍ୟରେ ବାର୍ଷିକ 2% ରୁ କମ୍ ମୁଦ୍ରାସ୍ଫୀତି ଦେଖା ଦେଇଛି।
ବର୍ତ୍ତମାନର ଚିନି ଋତୁ  2022-23 ସମୟରେ, ଇଥାନଲ ଉତ୍ପାଦନ ପାଇଁ ପ୍ରାୟ 43 ଏଲଏମଟି ଡାଇଭର୍ସନ ପରେ ଭାରତରେ 330 ଏଲଏମଟି ଚିନି ଉତ୍ପାଦନ ହେବ ବୋଲି ଆକଳନ କରାଯାଇଛି | ଘରୋଇ ବ୍ୟବହାର ପ୍ରାୟ 275 ଏଲଏମଟି ହେବ ବୋଲି ଆଶା କରାଯାଉଛି |
ବର୍ତ୍ତମାନ ପର୍ଯ୍ୟାୟରେ, ବର୍ତ୍ତମାନର ଏସଏସ 2022-23 ର ଅବଶିଷ୍ଟ ମାସଗୁଡିକ ପାଇଁ ଘରୋଇ ଚାହିଦା ପୂରଣ କରିବା ପାଇଁ ଭାରତରେ ପର୍ଯ୍ୟାପ୍ତ ପରିମାଣର ଚିନି ଷ୍ଟକ୍ ଅଛି ଏବଂ 60 ଏଲଏମଟି ର ସର୍ବୋଚ୍ଚ କ୍ଲୋଜିଂ ଷ୍ଟକ୍  ଏହି ଋତୁ ଶେଷରେ ଅର୍ଥାତ୍ 30.09.2023 ସୁଦ୍ଧା ଉପଲବ୍ଧ ହେବ।
ଚିନି ମୂଲ୍ୟରେ ସାମ୍ପ୍ରତିକ ବୃଦ୍ଧି ପ୍ରତିବର୍ଷ ଜୁଲାଇ-ସେପ୍ଟେମ୍ବର ସମୟରେ ହ୍ରାସ ହୋଇଥାଏ, ଠିକ୍ ପରବର୍ତ୍ତୀ ଋତୁ ପୂର୍ବରୁ, ମୂଲ୍ୟ ବୃଦ୍ଧି ହୁଏ ଏବଂ ଆଖୁ ଅମଳ ପରେ ଏହାର ମୂଲ୍ୟ ହ୍ରାସ ହୋଇଥାଏ। ଏହିପରି, ଚିନିରେ ମୂଲ୍ୟ ବୃଦ୍ଧି ଅତ୍ୟନ୍ତ ନଗଣ୍ୟ ଏବଂ ସ୍ୱଳ୍ପ ସମୟ ପାଇଁ ରହିଛି।
BS
(Visitor Counter : 87
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ – ମଧ୍ୟ ଏସିଆ ଶିଖର ସମ୍ମିଳନୀର ପ୍ରଥମ ବୈଠକରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଉଦ୍ଘାଟନୀ ଅଭିଭାଷଣ
ମହାମାନ୍ୟ,
ପ୍ରଥମ ଭାରତ – ମଧ୍ୟ ଏସିଆ ଶିଖର ସମ୍ମିଳନୀରେ ଆପଣ ସମସ୍ତଙ୍କୁ ମୁଁ ସ୍ୱାଗତ ଜଣାଉଛି । ଭାରତ ଏବଂ କେନ୍ଦ୍ର ଏସୀୟ ଦେଶ ଗୁଡିକ ମଧ୍ୟରେ କୂଟନୈତିକ ସମ୍ପର୍କ ସଫଳତାର ସହିତ ୩୦ ବର୍ଷ ପୂରଣ କରିଛି । ବିଗତ ତିନି ଦଶନ୍ଧି ମଧ୍ୟରେ ଆମର ସହଯୋଗ ଯୋଗୁଁ ଅନେକ ସଫଳତା ହାସଲ ହୋଇ ପାରିଛି । ଏବଂ ଏବେ, ଏହି ମହତ୍ୱପୂର୍ଣ୍ଣ ସମୟରେ, ଆମକୁ ଆଗାମୀ ବର୍ଷ ଗୁଡିକ ନିମନ୍ତେ ଏକ ମହତ୍ୱାକାଂକ୍ଷୀ ଭିଜନ୍/ ଦୃଷ୍ଟିକୋଣ ସ୍ଥିର କରିବା ଉଚିତ୍ । ଏମିତି ଭିଜନ୍/ ଦୃଷ୍ଟିକୋଣ ଯାହା ପରିବର୍ତିତ ବିଶ୍ୱରେ ଆମ ଲୋକମାନଙ୍କୁ ବିଶେଷତଃ ଯୁବପିଢ଼ିଙ୍କର ଆଶାକୁ ପୂରଣ କରି ପାରିବ ।
ମହାମାନ୍ୟ,
ଦ୍ୱିପାକ୍ଷିକ ସ୍ତରରେ ଭାରତର ସମସ୍ତ ମଧ୍ୟ – ଏସୀୟ ଦେଶଗୁଡିକ ସହିତ ଘନିଷ୍ଠ ସମ୍ପର୍କ ରହିଛି ।
ମହାମାନ୍ୟ,
କାଜାଖସ୍ତାନ ଭାରତର ଶକ୍ତି ସୁରକ୍ଷା ନିମନ୍ତେ ଏକ ମହପୂର୍ଣ୍ଣ ଅଂଶୀଦାର ହୋଇଯାଇଛି । ମୁଁ କାଜାଖସ୍ତାନରେ ଅଳ୍ପ କିଛି ଦିନ ଭିତରେ ହୋଇଥିବା ଜନ - ଧନର କ୍ଷୟକ୍ଷତି ନିମନ୍ତେ ସମ୍ବେଦନା ପ୍ରକାଶ କରୁଛି ।
ଉଜବେକିସ୍ତାନ ସହିତ ଆମର ବୃଦ୍ଧି ପାଉଥିବା ସହଯୋଗରେ ଆମ ରାଜ୍ୟ ସରକାରମାନେ ମଧ୍ୟ ସକ୍ରିୟ ଭାଗୀଦାର ଅଟନ୍ତି । ଏଥିରେ ମୋର ନିଜ ରାଜ୍ୟ ଗୁଜୁରାଟ ମଧ୍ୟ ସାମିଲ୍ ଅଟେ ।
କିରଗିଜ୍ସ୍ତାନ ସହିତ ଆମର ଶିକ୍ଷା ଏବଂ ଉଚ୍ଚସ୍ତରୀୟ ଗବେଷଣା କ୍ଷେତ୍ରରେ ସକ୍ରିୟ ଭାଗୀଦାରୀ ରହିଛି । ହଜାର ହଜାର ଭାରତୀୟ ଛାତ୍ର ସେଠାରେ ପଢ଼ୁଛନ୍ତି ।
ତାଜିକିସ୍ତାନ ସହିତ ଆମର ସୁରକ୍ଷା କ୍ଷେତ୍ରରେ ଦୀର୍ଘ ଦିନରୁ ସହଯୋଗ ରହିଛି । ଏବଂ ଆମେ ଏହାକୁ ନିରନ୍ତର ଭାବେ ଅଧିକ ସୁଦୃଢ଼ କରୁଛୁ ।
ତୁର୍କମେନିସ୍ତାନ ଆଂଚଳିକ ସଂଯୋଗ କ୍ଷେତ୍ରରେ ଭାରତୀୟ ଦୃଷ୍ଟିକୋଣର ଏକ ମହତ୍ୱପୂର୍ଣ୍ଣ ଅଙ୍ଗ ଅଟେ, ଯାହା ଅସଗାବାତ ଚୁକ୍ତିରେ ଆମର ଭାଗୀଦାରୀତାକୁ ସ୍ପଷ୍ଟ କରେ ।
ମହାମାନ୍ୟ,
କ୍ଷେତ୍ରୀୟ ସୁରକ୍ଷା ନିମନ୍ତେ ଆମ ସମସ୍ତଙ୍କ ଚିନ୍ତା ଏବଂ ଉଦ୍ଦେଶ୍ୟ ସମାନ ଅଟେ । ଆଫଗାନିସ୍ତାନର ଘଟଣାକ୍ରମକୁ ନେଇ ଆମେ ସମସ୍ତେ ଚିନ୍ତିତ ।
ଏହି ପରିପ୍ରେକ୍ଷୀରେ ମଧ୍ୟ, କ୍ଷେତ୍ରୀୟ ସୁରକ୍ଷା ଏବଂ ସ୍ଥିରତା ନିମନ୍ତେ ଆମର ପାରସ୍ପରିକ ସହଯୋଗ ଆହୁରି ମହତ୍ୱପୂର୍ଣ୍ଣ ହୋଇଯାଇଛି ।
ମହାମାନ୍ୟ,
ଆଜିର ସମ୍ମିଳନୀର ତିନିଗୋଟି ପ୍ରମୁଖ ଉଦ୍ଦେଶ୍ୟ ରହିଛି ।
ପ୍ରଥମତଃ, ଏହା ସ୍ପଷ୍ଟ କରିବା ଯେ ଭାରତ ଏବଂ କେନ୍ଦ୍ର – ଏସିଆ ରାଷ୍ଟ୍ରମାନଙ୍କ ମଧ୍ୟରେ ପାରସ୍ପରିକ ସହଯୋଗ କ୍ଷେତ୍ରୀୟ ସୁରକ୍ଷା ଏବଂ ସମୃଦ୍ଧି ନିମନ୍ତେ ଆନିବାର୍ଯ୍ୟ ଅଟେ ।
ଭାରତର ଆଭିମୁଖ୍ୟରୁ, ମୁଁ ଏହା ସ୍ପଷ୍ଟ କରିବାକୁ ଚାହୁଁଛି ଯେ, ଏକ ସମନ୍ୱିତ ଏବଂ ସ୍ଥିର ବିସ୍ତାରିତ ପଡୋଶୀ ଦେଶ ପାଇଁ ଭାରତର ଦୃଷ୍ଟିକୋଣରେ କେନ୍ଦ୍ର ଏସିଆ ପ୍ରମୁଖ ଅଟେ ।
ଦ୍ୱିତୀୟ ଉଦ୍ଦେଶ୍ୟ ହେଉଛି, ଆମର ସହଯୋଗକୁ ଏକ ପ୍ରଭାବଶାଳୀ ରୂପ/ ଆକାର ଦେବାର ଅଛି । ଏଥିରେ ବିଭିନ୍ନ ସ୍ତରରେ ଏବଂ ବିଭିନ୍ନ ଅଂଶଧାରକମାନଙ୍କ ମଧ୍ୟରେ, ନିୟମିତ ଯୋଗାଯୋଗ/ ଭାବ ବିନିମୟର ଏକ ଢାଂଚା ସ୍ଥାପିତ ହେବ ।
ଏବଂ ତୃତୀୟ ଉଦ୍ଦେଶ୍ୟ ହେଉଛି, ଆମର ସହଯୋଗ ନିମନ୍ତେ ଏକ ମହତ୍ୱାକାଂକ୍ଷୀ ରୋଡମ୍ୟାପ୍ ପ୍ରସ୍ତୁତ କରିବାର ଅଛି ।
ଏହା ମାଧ୍ୟମରେ ଆମେ ଆଗାମୀ ତିରିଶ ବର୍ଷ ମଧ୍ୟରେ ଆଂଚଳିକ ସଂଯୋଗୀକରଣ ଏବଂ ସହଯୋଗ ନିମନ୍ତେ ଏକ ସମନ୍ୱିତ ଆଭିମୁଖ୍ୟ ଆପଣେଇ ପାରିବା ।
ମାହାମାନ୍ୟ,
ମୁଁ ପୁଣି ଥରେ ଭାରତ – ମଧ୍ୟ ଏସିଆ ଶିଖର ସମ୍ମିଳନୀର ପ୍ରଥମ ବୈଠକରେ ଆପଣ ସମସ୍ତଙ୍କର ହାର୍ଦ୍ଦିକ ସ୍ୱାଗତ କରୁଛି ।
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଦେଶବ୍ୟାପୀ ଅତ୍ୟାବଶ୍ୟକ ମେଡିକାଲ ସାମଗ୍ରୀର ଯୋଗାଣରେ 465 ଲାଇଫ ଲାଇନ ଉଡାଣ ବିମାନ
ଦେଶବ୍ୟାପୀ ବିଭିନ୍ନ ଅତ୍ୟାବଶ୍ୟକ ମେଡିକାଲ ସାମଗ୍ରୀର ଯୋଗାଣରେ ଲାଇଫ ଲାଇନ ଉଡାଣ ଅନ୍ତର୍ଗତ ଏୟାର ଇଣ୍ଡିଆ, ଆଲାଏନ୍ସ ଏୟାର ଓ ଆଇଏଏଫର 465ଟି ବିମାନ ନିୟୋଜିତ ଅଛନ୍ତି । ଏୟାର ଇଣ୍ଡିଆ ଏବଂ ଆଲାଏନ୍ସ ଏୟାରର 278ଟି ବିମାନ ଏହି କାର୍ଯ୍ୟରେ ନିୟୋଜିତ ଅଛନ୍ତି । ବର୍ତ୍ତମାନ ସୁଦ୍ଧା ପ୍ରାୟ 835.94 ଟନ କାର୍ଗୋ ସାମଗ୍ରୀର ପରିବହନ ହୋଇଛି । ଏହି ବିମାନଗୁଡିକ ଆକାଶ ମାର୍ଗରେ 4,51,038 କିଲୋମିଟର ଦୂରତା ଅତିକ୍ରମ କରିଛନ୍ତି । ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ଦ୍ଵାରା କୋଭିଡ-19 ସଂକ୍ରମଣ ସମୟରେ ସାରା ଦେଶରେ ଜରୁରିକାଳୀନ ଭିତ୍ତିରେ ଅତ୍ୟାବଶ୍ୟକ ମେଡିକାଲ ସାମଗ୍ରୀ ଯୋଗାଣକୁ ସୁନିଶ୍ଚିତ କରିବା ଲାଗି ଏହି ଲାଇଫ ଲାଇନ ଉଡାଣ ବିମାନଗୁଡ଼ିକର ପ୍ରଚଳ କରାଯାଉଛି ।
ଜମ୍ମୁ ଓ କଶ୍ମୀର, ଲଦାଖ ଏବଂ ଉତ୍ତର-ପୂର୍ବ ଭାରତରେ ଅତ୍ୟାବଶ୍ୟକ ମେଡିକାଲ କାର୍ଗୋ ଏବଂ ରୋଗୀଙ୍କ ପରିବହନରେ ପବନ ହଂସ ଲିମିଟେଡର ହେଲିକପ୍ଟରଗୁଡିକ ନିୟୋଜିତ ଅଛନ୍ତି । ମେ’ 5, 2020ସୁଦ୍ଧା ପବନ ହଂସ 2.27 ଟନ କାର୍ଗୋ ପରିବହନ କରିଛି ଏବଂ 7,729 କିଲୋମିଟର ଦୂରତା ଅତିକ୍ରମ କରିଛି ।
ଆୟୁଷ
ଭାରତୀୟ ଚିକିତ୍ସା ପ୍ରଣାଳୀ ଅନୁସାରେ ଚିକିତ୍ସା ଚାହୁଁଥିବା ବିଦେଶୀ ନାଗରିକ ମାନଙ୍କ ପାଇଁ ସରକାର ଏକ ନୂତନ ଶ୍ରେଣୀର ଆୟୁଷ ଭିସା ପ୍ରବର୍ତ୍ତନ କରିଛନ୍ତି
ଆୟୁଷ ଭିସା ଶ୍ରେଣୀ ଭାରତୀୟ ପାରମ୍ପରିକ ଚିକିତ୍ସାକୁ ବିଶ୍ୱସ୍ତରୀୟ ପ୍ରସଙ୍ଗ କରିବା ପାଇଁ ପ୍ରଧାନମନ୍ତ୍ରୀଙ୍କ ଦୃଷ୍ଟିକୋଣକୁ ଆହୁରି ମଜଭୁତ କରିବ : କେନ୍ଦ୍ର ଆୟୁଷ ମନ୍ତ୍ରୀ
ଆୟୁଷ ପ୍ରଣାଳୀ / ଭାରତୀୟ ଚିକିତ୍ସା ପ୍ରଣାଳୀ ଅଧୀନରେ ଚିକିତ୍ସା ପାଇଁ ବିଦେଶୀ ନାଗରିକଙ୍କ ନିମନ୍ତେ ଆୟୁଷ  ଭିସା ପ୍ରସ୍ତୁତ କରାଯିବା ସମ୍ପର୍କରେ ଭାରତ ସରକାରଙ୍କ ଗୃହ ମନ୍ତ୍ରଣାଳୟ ପକ୍ଷରୁ ସୂଚନା ପ୍ରଦାନ କରାଯାଇଛି । ଆୟୁଷ ଭିସାର ପ୍ରବର୍ତ୍ତନ ଆୟୁଷ ଚିକିତ୍ସା ପ୍ରଣାଳୀ / ଚିକିତ୍ସା ସମ୍ପର୍କିତ ଯତ୍ନ, କଲ୍ୟାଣ ଏବଂ ଯୋଗ ପରି ଚିକିତ୍ସା ପାଇଁ ଭାରତ ଆସୁଥିବା ବିଦେଶୀମାନଙ୍କ ନିମନ୍ତେ ଏକ ସ୍ୱତନ୍ତ୍ର ଭିସା ଯୋଜନା ପ୍ରବର୍ତ୍ତନ ପ୍ରସ୍ତାବକୁ ପୂରଣ କରେ ।
ଏକ ନୂତନ ଅଧ୍ୟାୟ, ଅର୍ଥାତ୍ ଅଧ୍ୟାୟ ୧୧କ - ଆୟୁଷ ଭିସା ଅଧ୍ୟାୟ ୧୧ - ଭିସା ମାନୁଆଲର ମେଡିକାଲ ଭିସା ପରେ ଅନ୍ତର୍ଭୁକ୍ତ କରାଯାଇଛି , ଯାହା ଭାରତୀୟ ଚିକିତ୍ସା ପ୍ରଣାଳୀ ଅଧୀନରେ ଚିକିତ୍ସା ସହିତ ଜଡିତ ଏବଂ ସେହି ଅନୁଯାୟୀ ଭିସା ମାନୁଆଲ, ୨୦୧୯ ର ବିଭିନ୍ନ ଅଧ୍ୟାୟରେ ଆବଶ୍ୟକୀୟ ସଂଶୋଧନ କରାଯାଇଛି ।
କେନ୍ଦ୍ର ଆୟୁଷ ଏବଂ ବନ୍ଦର, ଜାହାଜ ଚଳାଚଳ ଏବଂ ଜଳପଥ ମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲ କହିଛନ୍ତି, “ଆୟୁଷ ଚିକିତ୍ସା ପ୍ରଣାଳୀ / ଭାରତୀୟ ଚିକିତ୍ସା ପ୍ରଣାଳୀ ଅଧୀନରେ ଚିକିତ୍ସା ଚାହୁଁଥିବା ବିଦେଶୀ ନାଗରିକ ମାନଙ୍କ ପାଇଁ ଆୟୁଷ  ଭିସା ପ୍ରସ୍ତୁତ କରିବା ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ଅଟେ । ଏହା ଭାରତରେ ଚିକିତ୍ସା ମୂଲ୍ୟଭିତ୍ତିକ ଯାତ୍ରାକୁ ବୃଦ୍ଧି କରିବ । ଏହି ପଦକ୍ଷେପ ଆମର ମାନନୀୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କର ଭାରତୀୟ ପାରମ୍ପରିକ ଔଷଧକୁ ଏକ ବିଶ୍ୱସ୍ତରୀୟ ପ୍ରସଙ୍ଗରେ ପରିଣତ କରିବା ପାଇଁ ଆମର ପ୍ରୟାସକୁ ଆହୁରି ମଜଭୁତ କରିବ । ଏକ ସ୍ୱତନ୍ତ୍ର ଆୟୁଷ ଭିସା ଶ୍ରେଣୀ ସୃଷ୍ଟି କରିବାରେ ତାଙ୍କର ଉଦ୍ୟମ ପାଇଁ ମୁଁ କେନ୍ଦ୍ର ଗୃହ ମନ୍ତ୍ରୀ ଶ୍ରୀ ଅମିତ ଶାହଙ୍କୁ ପ୍ରଶଂସା କରିବାକୁ ଚାହୁଁଛି ।”
ଏହା ଉଲ୍ଲେଖଯୋଗ୍ୟ ଯେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୨ ମସିହା ଏପ୍ରିଲ ମାସରେ ଗୁଜରାଟର ଗାନ୍ଧିନଗର ଠାରେ ବିଶ୍ୱସ୍ତରୀୟ ଆୟୁଷ ନିବେଶ ଏବଂ ନବସୃଜନ ସମ୍ମିଳନୀ  ରେ ଆୟୁଷ ଚିକିତ୍ସା ଆବଶ୍ୟକ କରୁଥିବା ବିଦେଶୀ ନାଗରିକ ମାନଙ୍କୁ ଭାରତକୁ ଯାତ୍ରା କରିବା ନିମନ୍ତେ ସୁବିଧା ପ୍ରଦାନ କରିବା ପାଇଁ ଏକ ସ୍ୱତନ୍ତ୍ର ଆୟୁଷ ଭିସା ଶ୍ରେଣୀ ସୃଷ୍ଟି କରିବାକୁ ଘୋଷଣା କରିଥିଲେ ।
ଆୟୁଷ ଭିସା ଶ୍ରେଣୀର ପ୍ରବର୍ତ୍ତନ ହେଉଛି ସରକାରଙ୍କ ହିଲ୍ ଇନ୍ ଇଣ୍ଡିଆ ପଦକ୍ଷେପ ଅନୁଯାୟୀ ଭାରତର ରୋଡମ୍ୟାପର ଏକ ଅଂଶ ବିଶେଷ, ଯାହା ଭାରତକୁ ଚିକିତ୍ସା ମୂଲ୍ୟଭିତ୍ତିକ ଯାତ୍ରା ଗନ୍ତବ୍ୟସ୍ଥଳ ଭାବରେ ପ୍ରୋତ୍ସାହିତ କରିବା ପାଇଁ ଉଦ୍ଦିଷ୍ଟ । ଆୟୁଷ ମନ୍ତ୍ରଣାଳୟ ଏବଂ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ମିଳିତ ଭାବେ ବିଶ୍ୱରେ ଭାରତକୁ ଏକ ମେଡିକାଲ ପର୍ଯ୍ୟଟନ ସ୍ଥଳୀ ଭାବରେ ପ୍ରୋତ୍ସାହିତ କରିବା ପାଇଁ ୱାନ୍ ଷ୍ଟପ୍ ହିଲ୍ ଇନ୍ ଇଣ୍ଡିଆ ପୋର୍ଟାଲ୍ ବିକାଶ ପାଇଁ କାର୍ଯ୍ୟ କରୁଛନ୍ତି ।
ଚିକିତ୍ସା ମୂଲ୍ୟଭିତ୍ତିକ ଯାତ୍ରାରେ ନିକଟ ଅତୀତରେ ଭାରତରେ ଉଲ୍ଲେଖନୀୟ ଅଭିବୃଦ୍ଧି ଘଟିଛି । ଗ୍ଲୋବାଲ୍ ୱେଲନେସ୍ ଇନଷ୍ଟିଚ୍ୟୁଟ୍  ଦ୍ୱାରା ପ୍ରକାଶିତ ‘ଗ୍ଲୋବାଲ୍ ୱେଲନେସ୍ ଇକୋନୋମି : ଲୁକିଂ ବିୟଣ୍ଡ କୋଭିଡ୍’ ରିପୋର୍ଟ ଅନୁଯାୟୀ, ବିଶ୍ୱ କଲ୍ୟାଣ ଅର୍ଥନୀତି ବାର୍ଷିକ ୯.୯% ହାରରେ ବୃଦ୍ଧି ପାଇବ । ଆୟୁଷ ଭିତ୍ତିକ ସ୍ୱାସ୍ଥ୍ୟ ସେବା ଏବଂ କଲ୍ୟାଣ ଅର୍ଥନୀତି ୨୦୨୫ ସୁଦ୍ଧା ବୃଦ୍ଧି ପାଇ ୭୦ ବିଲିୟନ ଡଲାରରେ ପହଞ୍ଚିବ ବୋଲି ଆକଳନ କରାଯାଇଛି ।
ଆୟୁଷ ମନ୍ତ୍ରଣାଳୟ ଜାତୀୟ ତଥା ଅନ୍ତର୍ଜାତୀୟ ସ୍ତରରେ ଆୟୁଷ ଚିକିତ୍ସା ପ୍ରଣାଳୀକୁ ପ୍ରୋତ୍ସାହିତ କରିବା ପାଇଁ ଅନେକ ଦିଗ ଉପରେ କାର୍ଯ୍ୟ କରୁଛି । ନିକଟରେ ଆୟୁର୍ବେଦରେ ଚିକିତ୍ସା ମୂଲ୍ୟଭିତ୍ତିକ ଯାତ୍ରା ତଥା ଅନ୍ୟାନ୍ୟ ପାରମ୍ପରିକ ଚିକିତ୍ସା ପ୍ରଣାଳୀରେ ମିଳିତ ଭାବେ କାର୍ଯ୍ୟ କରିବାକୁ ଇଣ୍ଡିଆ ଟୁରିଜିମ୍ ଡେଭଲପମେଣ୍ଟ କର୍ପୋରେସନ୍ , ଭାରତ ସରକାରଙ୍କ ପର୍ଯ୍ୟଟନ ମନ୍ତ୍ରଣାଳୟ ମଧ୍ୟରେ ଏକ ବୁଝାମଣାପତ୍ର  ସ୍ୱାକ୍ଷରିତ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନଭରୋଜ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭରୋଜ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆମେ ନଭରୋଜକୁ ଏକ ପ୍ରାର୍ଥନା ସହିତ ଚିହ୍ନିତ କରିଥାଉ ଯାହା ଆଗାମୀ ବର୍ଷ ସମସ୍ତଙ୍କ ଜୀବନରେ ଆନନ୍ଦ ଏବଂ ଭଲ ସ୍ୱାସ୍ଥ୍ୟ ଆଣିଦେଉ । ସମସ୍ତ ଆଶା ଓ ଆକାଂକ୍ଷା ପୂରଣ ହେଉ ଏବଂ ଚାରିଆଡ଼େ ସୁଖ ସମୃଦ୍ଧି ବୃଦ୍ଧି ପାଉ ।”
ନଭରୋଜ ମୁବାରକ !
HS
(
ସାମାଜିକ ନ୍ୟାୟ ଓ ସଶକ୍ତିକରଣ ମନ୍ତ୍ରଣାଳୟ
କେନ୍ଦ୍ରୀୟ ତାଲିକାରେ ଅନ୍ୟାନ୍ୟ ପଛୁଆ ବର୍ଗ ମଧ୍ୟରେ ଉପବର୍ଗୀକରଣ ପ୍ରସଙ୍ଗର ଅନୁଧ୍ୟାନ ଲାଗି ସମ୍ବିଧାନର ଧାରା 340 ଅଧୀନରେ ଗଠିତ ଆୟୋଗଙ୍କ କାର୍ଯ୍ୟକାଳ ସମ୍ପ୍ରସାରଣ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଅନ୍ୟାନ୍ୟ ପଛୁଆବର୍ଗ ଙ୍କ ଉପବର୍ଗୀକରଣ ପ୍ରସଙ୍ଗର ଅନୁଧ୍ୟାନ ଲାଗି ଗଠିତ ଆୟୋଗଙ୍କ କାର୍ଯ୍ୟକାଳ 6 ମାସ ପର୍ଯ୍ୟନ୍ତ 31.1.2021 ପର୍ଯ୍ୟନ୍ତ ବଢ଼ାଇବା ପ୍ରସ୍ତାବକୁ ମଞ୍ଜୁରି ଦେଇଛନ୍ତି।
ନିଯୁକ୍ତି ସୃଷ୍ଟି ସମ୍ଭାବନା ସମେତ ପ୍ରଭାବ :
ଅନ୍ୟାନ୍ୟ ପଛୁଆ ବର୍ଗର ବର୍ତ୍ତମାନ ସୂଚୀରେ ସାମିଲ ଯେଉଁ ସମୁଦାୟର ଲୋକମାନଙ୍କୁ କେନ୍ଦ୍ର ସରକାରଙ୍କ ବିଭିନ୍ନ ପଦପଦବୀରେ ନିଯୁକ୍ତି ଏବଂ କେନ୍ଦ୍ର ସରକାରଙ୍କ ଅଧୀନ ବିଭିନ୍ନ ଶିକ୍ଷାନୁଷ୍ଠାନରେ ପ୍ରବେଶ ଲାଗି ଓବିସିଙ୍କ ପାଇଁ ରହିଥିବା ସଂରକ୍ଷଣର ବିଶେଷ ଲାଭ ମିଳିପାରୁନାହିଁ, ସେମାନେ ଆୟୋଗଙ୍କ ସୁପାରିସ କାର୍ଯ୍ୟକାରୀ ହେବା ଦ୍ବାରା ଲାଭ ପାଇପାରିବେ ବୋଲି ଅନୁମାନ କରାଯାଉଛି। କେନ୍ଦ୍ରୀୟ ଓବିସି ତାଲିକାରେ ବର୍ତ୍ତମାନ ସୁଦ୍ଧା ବଞ୍ଚିତ ହୋଇରହିଥିବା ସମୁଦାୟ ଆୟୋଗଙ୍କ ସୁପାରିସ ଦ୍ବାରା ଲାଭାନ୍ବିତ ହେବେ ବୋଲି ଅନୁମାନ କରାଯାଉଛି।
ବ୍ୟୟ :
ଏହି ବ୍ୟୟରେ ଆୟୋଗଙ୍କ ପ୍ରତିଷ୍ଠା ଏବଂ ପ୍ରଶାସନିକ ମୂଲ୍ୟ ସାମିଲ ରହିଛି, ଯାହାକୁ ସାମାଜିକ ନ୍ୟାୟ ଓ ସଶକ୍ତିକରଣ ବିଭାଗ ବହନ କରିବ।
ଲାଭ :
କେନ୍ଦ୍ରୀୟ ଏସଇବିସି ତାଲିକାରେ ସାମିଲ ଜାତି/ସମୁଦାୟର ଯେଉଁସବୁ ଲୋକମାନେ କେନ୍ଦ୍ର ସରକାରଙ୍କ ବିଭିନ୍ନ ପଦପଦବୀରେ ଚାକିରି ଓ କେନ୍ଦ୍ର ସରକାରଙ୍କ ବିଭିନ୍ନ ଶିକ୍ଷାନୁଷ୍ଠାନରେ ଓବିସିଙ୍କ ପାଇଁ ଉଦ୍ଦିଷ୍ଟ ସଂରକ୍ଷଣ ଯୋଜନାର ବିଶେଷ ଲାଭ ପାଇପାରୁନାହାନ୍ତି ସେମାନେ ଆୟୋଗଙ୍କ ଦ୍ବାରା ଲାଭବାନ ହୋଇପାରିବେ ବୋଲି ଆଶା କରାଯାଉଛି।
କାର୍ଯ୍ୟାନ୍ବୟନ ସୂଚୀ :
ଆୟୋଗଙ୍କ କାର୍ଯ୍ୟକାଳ ସମ୍ପ୍ରସାରଣ ଲାଗି ଆଦେଶ ଓ ବିଚାରଯୋଗ୍ୟ ବିଷୟକୁ ମାନନୀୟ ରାଷ୍ଟ୍ରପତିଙ୍କ ମଞ୍ଜୁରି ମିଳିବା ପରେ ରାଷ୍ଟ୍ରପତିଙ୍କ ଏକ ଆଦେଶ ରୂପରେ ଗେଜେଟ ବିଜ୍ଞପ୍ତି ଜରିଆରେ ଅଧିସୂଚିତ କରାଯିବ।
ସୂଚନାଯୋଗ୍ୟ ଯେ 2 ଅକ୍ଟୋବର 2017ରେ ରାଷ୍ଟ୍ରପତିଙ୍କ ମଞ୍ଜୁରି ମିଳିବା ପରେ ସମ୍ବିଧାନର ଅନୁଚ୍ଛେଦ 340 ଅନ୍ତର୍ଗତ ଏହି ଆୟୋଗର ଗଠନ କରାଯାଇଥିଲା। ଅବସରପ୍ରାପ୍ତ ବିଚାରପତି ଶ୍ରୀମତୀ ଜୀ. ରୋହିଣୀଙ୍କ ଅଧ୍ୟକ୍ଷତାରେ ଆୟୋଗ 11 ଅକ୍ଟୋବର, 2017ରେ କାର୍ଯ୍ୟ ଆରମ୍ଭ କରିଥିଲା। ପୂର୍ବରୁ 31 ଜୁଲାଇ, 2020 ପର୍ଯ୍ୟନ୍ତ ଆୟୋଗଙ୍କ କାର୍ଯ୍ୟକାଳ ବୃଦ୍ଧି କରାଯାଇଥିଲେ ମଧ୍ୟ କୋଭିଡ-19 ମହାମାରୀ କାରଣରୁ ଜାରି ଲକଡାଉନ ଫଳରେ ଯାତାୟାତ ଉପରେ କଟକଣା ଲାଗୁ ହୋଇଥିଲା। ଫଳରେ ଆୟୋଗ ନିଜର କର୍ତ୍ତବ୍ୟ ସମ୍ପାଦନ କରିବାରେ ଅସମର୍ଥ ହୋଇଥିଲେ। ଏହାକୁ ଦୃଷ୍ଟିରେ ରଖି 31.1.2021 ପର୍ଯ୍ୟନ୍ତ କମିଶନଙ୍କ କାର୍ଯ୍ୟକାଳ ବୃଦ୍ଧି ନିମନ୍ତେ ନିଷ୍ପତ୍ତି ଗ୍ରହଣ କରାଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଖର୍ଚ୍ଚି ପୂଜା ଆରମ୍ଭରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖର୍ଚ୍ଚି ପୂଜା ଆରମ୍ଭରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଖର୍ଚ୍ଚି ପୂଜା ଆରମ୍ଭରେ ଶୁଭେଚ୍ଛା । ଚତୁର୍ଦ୍ଦଶ ଦେବତାଙ୍କ ଆଶୀର୍ବାଦ ସବୁବେଳେ ଆମ ଉପରେ ରହିଥାଉ । ସମସ୍ତଙ୍କୁ ଉତ୍ତମ ସ୍ୱାସ୍ଥ୍ୟ, ସଫଳତା ଏବଂ ସମୃଦ୍ଧତାର ଆଶୀର୍ବାଦ ପ୍ରାପ୍ତ ହେଉ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏହା ହେଉଛି ଡିଜିଟାଲ ବିପ୍ଳବ ଓ ଅଭିନବତ୍ୱର ନୂତନ ଯୁଗ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ବିମଷ୍ଟେକ୍ ରାଷ୍ଟ୍ରମାନଙ୍କ ସହ ସହଯୋଗ ବୃଦ୍ଧି କରି ଚଳିତ ଶତାବ୍ଦୀକୁ ଏସିଆର ଶତାବ୍ଦୀରେ ପରିଣତ କରିବାକୁ ପ୍ରଧାନମନ୍ତ୍ରୀଙ୍କ ଆହ୍ୱାନ
ବିମଷ୍ଟେକ୍ ରାଷ୍ଟ୍ରମାନଙ୍କରେ ଷ୍ଟାର୍ଟ ଅପ୍ର ସକ୍ରିୟ ଶକ୍ତି ବିନିଯୋଗକୁ ପ୍ରଧାନମନ୍ତ୍ରୀଙ୍କ ଆହ୍ୱାନ
ବିମଷ୍ଟେକ୍ ରାଷ୍ଟ୍ରସମୂହ ସହଯୋଗର ହାତ ବଢ଼ାଇ ଚଳିତ ଶତାବ୍ଦୀକୁ ଏସିଆର ଶତାବ୍ଦୀରେ ପରିଣତ କରିବା ନିମନ୍ତେ ପ୍ରଧାନମନ୍ତ୍ରୀ ଆହ୍ୱାନ ଜଣାଇଛନ୍ତି । ବିମଷ୍ଟେକ୍ ରାଷ୍ଟ୍ରମାନଙ୍କରେ ବିଶ୍ୱର ଏକ ପଞ୍ଚମାଂଶ ଲୋକ ବସବାସ କରନ୍ତି ଏବଂ ସେମାନଙ୍କ ଜିଡିପିର ସାମୂହିକ ସାମର୍ଥ୍ୟ ହେଉଛି 3.8 ଟ୍ରିଲିଅନ ଡଲାର । ଆଜି “ପ୍ରାରମ୍ଭ: ଷ୍ଟାର୍ଟଅପ୍ ଇଣ୍ଡିଆ ଇଣ୍ଟରନ୍ୟାସନାଲ” ସମ୍ମିଳନୀକୁ ଭିଡିଓ କନଫରେନ୍ସିଂ ଯୋଗେ ସମ୍ବୋଧିକ କରି ପ୍ରଧାନମନ୍ତ୍ରୀ ଏହି ଆହ୍ୱାନ ଜଣାଇଛନ୍ତି । ପ୍ରଧାନମନ୍ତ୍ରୀ ଶ୍ରୀ ମୋଦି ତାଙ୍କର ଅଭିଭାଷଣରେ କହିଛନ୍ତି ଯେ ବିମଷ୍ଟେକ୍ ରାଷ୍ଟ୍ରମାନଙ୍କରେ ଷ୍ଟାର୍ଟ ଅପ୍ ପାଇଁ ଥିବା ପର୍ଯ୍ୟାପ୍ତ ବାତାବରଣ ହିଁ ହେଉଛି ଏହାର ପ୍ରକୃତ ସାମର୍ଥ୍ୟ। ଏହି ସବୁ ରାଷ୍ଟ୍ରମାନଙ୍କ ମଧ୍ୟରେ ବାଂଲାଦେଶ, ଭୁଟାନ,ଭାରତ, ନେପାଳ, ଶ୍ରୀଲଙ୍କା, ମ୍ୟାଁମାର ଏବଂ ଥାଇଲାଣ୍ଡ ଭଳି ଦେଶ ସାମିଲ । ପ୍ରଧାନମନ୍ତ୍ରୀ କହିଲେ ଯେ ଚଳିତ ଶତାବ୍ଦୀ ହେଉଛି ଡିଜିଟାଲ ବିପ୍ଳବ ଏବଂ ଅଭିନବତାର ନୂତନ ଯୁଗର ଶତାବ୍ଦୀ । ପୁଣି ଏହା ହେଉଛି ଏସିଆର ଶତାବ୍ଦୀ । ତେଣୁ, ଏହା ଆମ ସମୟର ଦାବି ଯେ ଭବିଷ୍ୟତର ପ୍ରଯୁକ୍ତି ଏବଂ ଉଦ୍ଦ୍ୟୋଗୀମାନେ ଏହି କ୍ଷେତ୍ରରୁ ଆଗକୁ ଆଗେଇ ଆସନ୍ତୁ । ଏହି ପ୍ରସଙ୍ଗ ଉପରେ ଗୁରୁତ୍ୱ ଆରୋପ କରି ପ୍ରଧାନମନ୍ତ୍ରୀ କହିଟେ ଯେ ଏସୀୟ ରାଷ୍ଟ୍ରମାନେ ଯେଉଁମାନଙ୍କର ସହଯୋଗର ମାନସିକତା ରହିଛି ସେମାନେ ଆଗକୁ ଆଗେଇ ଆସିବା ଏବଂ ଏକଜୁଟ ହେବା ଦରକାର । ଆମ ରାଷ୍ଟ୍ରମାନଙ୍କ ମଧ୍ୟରେ ଏକ ସମାନ ଐତିହ୍ୟ, ସଭ୍ୟତା ଓ ସମ୍ପର୍କ ରହିଛି । ଆମ ଚିନ୍ତାଧାରା, ଧ୍ୟାନଧାରଣା ଓ ସୁଖଦୁଃଖରେ ମଧ୍ୟରେ ମଧ୍ୟ ଢ଼େର୍ ସାମଞ୍ଜସ୍ୟ ରହିଛି । ତେଣୁ ଆମର ସଫଳତାରେ ମଧ୍ୟ ସମାନତା ରହିବା ସ୍ୱାଭାବିକ । ଏହି ଦାୟିତ୍ୱ ଏବେ ସ୍ୱାଭାବିକ ଭାବେ ବିମଷ୍ଟେକ୍ ରାଷ୍ଟ୍ରମାନଙ୍କ ଉପରେ ନ୍ୟସ୍ତ, କାରଣ ବିଶ୍ୱର ଏକ ପଞ୍ଚମାଂଶ ଲୋକ ଏହିସବୁ ଦେଶରେ ହିଁ ବସବାସ କରୁଛନ୍ତି ବୋଲି ପ୍ରଧାନମନ୍ତ୍ରୀ ଶ୍ରୀ ମୋଦୀ ସୂଚାଇଥିଲେ । ପ୍ରଧାନମନ୍ତ୍ରୀ କହିଲେ ଯେ ଏହି କ୍ଷେତ୍ରର ଯୁବଗୋଷ୍ଠୀଙ୍କ ଭିତରେ ଏକ ନୂତନ ଅଧୈର୍ଯ୍ୟ, ଶକ୍ତି ଓ ଉତ୍କଣ୍ଠା ଥିବାର ସେ ଲକ୍ଷ୍ୟ କରିପାରୁଛନ୍ତି । ସେଇଥିପାଇଁ ସେ 2018 ମସିହାର ବିମଷ୍ଟେକ୍ ସମ୍ମିଳନୀ ଅବସରରେ ପ୍ରଯୁକ୍ତି ଏବଂ ଅଭିନବତା କ୍ଷେତ୍ରରେ ସହଯୋଗର ହାତ ବଢ଼ାଇବା ନିମନ୍ତେ ଆହ୍ୱାନ ଜଣାଇଥିଲେ । ଏକ ବିମଷ୍ଟେକ୍ ଷ୍ଟାର୍ଟ ଅପ୍ ସମ୍ମିଳନୀ ଆୟୋଜନ କରିବା ଲାଗି ପ୍ରସ୍ତାବ ଦେଇଥିଲେ । ଆଜି ଷ୍ଟାର୍ଟ ଅପ୍ ଇଣ୍ଡିଆ ଇଣ୍ଟରନ୍ୟାସନାଲ ସମ୍ମିଳନୀ ଏହି ଦିଗରେ ଏକ ଆଗୁଆ ପଦକ୍ଷେପ ଯାହା ସେହି ଶପଥକୁ ସାକାର କରିପାରିବ ବୋଲି ସେ କହିଥିଲେ । ପ୍ରଧାନମନ୍ତ୍ରୀ ବର୍ତ୍ତମାନ ପରିପ୍ରେକ୍ଷୀରେ ସଂଯୋଗୀକରଣ ଏବଂ ବ୍ୟବସାୟିକ ସମ୍ପର୍କ ବୃଦ୍ଧିର ଆବଶ୍ୟକତା ଉପରେ ଗୁରୁତ୍ୱ ଆରୋପ କରି କହିଲେ ଯେ ଏହି କ୍ଷେତ୍ର ପାଇଁ ତାହା ଏକାନ୍ତ ଜରୁରି । ସେଇଥିପାଇଁ ସେ 2018 ମସିହାରେ ଭାରତ ମୋବାଇଲ୍ କଂଗ୍ରେସକୁ ବିମଷ୍ଟେକ୍ ରାଷ୍ଟ୍ରର ମନ୍ତ୍ରୀମାନଙ୍କୁ ଅଂଶଗ୍ରହଣ ସକାଶେ ଆହ୍ୱାନ ଜଣାଇଥିଲେ ଯାହାକି ଡିଜିଟାଲ ସଂଯୋଗୀକରଣକୁ ପ୍ରୋତ୍ସାହନ ଯୋଗାଇବ । ସେହିଭଳି ପ୍ରତିରକ୍ଷା, ବିପର୍ଯ୍ୟୟ ପରିଚାଳନା, ମହାକାଶ, କୃଷି ଏବଂ ବ୍ୟବସାୟ ଭଳି ଅନ୍ୟାନ୍ୟ କ୍ଷେତ୍ରରେ ମଧ୍ୟ ସହଯୋଗର ପର୍ଯ୍ୟାପ୍ତ ସୁଯୋଗ ରହିଛି । “ଏହିସବୁ କ୍ଷେତ୍ରରେ ସୁଦୃଢ଼ ସହଯୋଗ ସ୍ଥାପନ ଆମମାନଙ୍କ ଷ୍ଟାର୍ଟଅପମାନଙ୍କୁ ଉପକୃତ କରାଇବ ଏବଂ ସେମାନେ ମୂଲ୍ୟ ସୃଷ୍ଟି ଚକ୍ରକୁ ମୂଲ୍ୟଯୁକ୍ତ ତଥା ନିବିଡ଼ କରିପାରିବେ । ଏହା ଭିତ୍ତିଭୂମି, କୃଷି ଏବଂ ବ୍ୟବସାୟିକ କ୍ଷେତ୍ରରେ ନୂଆ ନୂଆ ସମ୍ଭାବନାମାନଙ୍କୁ ଜନ୍ମ ଦେବ ଓ ଷ୍ଟାର୍ଟଅପମାନଙ୍କ ଅଭିବୃଦ୍ଧିକୁ ଏହା ତ୍ୱରାନ୍ୱିତ କରିବ” ବୋଲି ପ୍ରଧାନମନ୍ତ୍ରୀ ମତ ପୋଷଣ କରିଛନ୍ତି ।
କ୍ୟାବିନେଟ
ବାଣିଜ୍ୟ ସୁଧାର ଉପାୟ କ୍ଷେତ୍ରରେ ସହଯୋଗ ଢାଞ୍ଚା ସ୍ଥାପନ ପାଇଁ ଭାରତ ଓ ବାଂଲାଦେଶ ମଧ୍ୟରେ ଏମଓୟୁ ସ୍ୱାକ୍ଷର
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର ମନ୍ତ୍ରୀମଣ୍ଡଳ, ବାଣିଜ୍ୟ ଉପଚାର ମହାନିର୍ଦ୍ଦେଶାଳୟ, ଭାରତ ଓ ବାଲାଂଦେଶ ବାଣିଜ୍ୟ ଶୁଳ୍କ ଆୟୋଗ, ବାଂଲାଦେଶ ଗଣରାଜ୍ୟ ମଧ୍ୟରେ ମାର୍ଚ୍ଚ ୨୭, ୨୦୨୧ରେ ଢାକା ଠାରେ ବାଣିଜ୍ୟ ସୁଧାର ଉପାୟ କ୍ଷେତ୍ରରେ ସହଯୋଗ ଢାଞ୍ଚା ସ୍ଥାପନ ପାଇଁ ହୋଇଥିବା ରାଜିନାମା କୁ ଅନୁମୋଦନ ଦେଇଛନ୍ତି ।
ଉଦ୍ଦେଶ୍ୟ
ଦୁଇ ଦେଶ ମଧ୍ୟରେ ବାଣିଜ୍ୟିକ ସହଯୋଗକୁ ପ୍ରୋତ୍ସାହନ ଦେବା, ସୂଚନା ଆଦାନପ୍ରଦାନ ସମ୍ପର୍କିତ ବ୍ୟାପକ ଗତିବିଧିକୁ ସାମିଲ କରିବା, ଆଣ୍ଟି ଡମ୍ପିଂ, ସମାନ ଉତ୍ପାଦ ପ୍ରସ୍ତୁତି ଓ ଦ୍ୱିପାକ୍ଷିକ ବାଣିଜ୍ୟରେ ସୁରକ୍ଷା ପଦକ୍ଷେପ ପାଇଁ ବିଶ୍ୱ ବାଣିଜ୍ୟ ସଂଗଠନର ବିଭିନ୍ନ ସର୍ତ୍ତ ମୁତାବକ ଦକ୍ଷତା ନିର୍ମାଣ ରାଜିନାମାର ପ୍ରାଥମିକ ଉଦ୍ଦେଶ୍ୟ ।
ଏମଓୟୁ ମାଧ୍ୟମରେ ଦୁଇ ଦେଶର ପ୍ରାଧିକୃତ କର୍ତ୍ତୃପକ୍ଷଙ୍କ ମଧ୍ୟରେ ସହଯୋଗ ବୃଦ୍ଧି ଦ୍ୱାରା ଅସଙ୍ଗତ ବାଣିଜ୍ୟିକ ପ୍ରକ୍ରିୟା ବନ୍ଦ ହେବ ଓ ଉଭୟ ଦେଶ ମଧ୍ୟରେ ନିୟମ ଆଧାରିତ ଦ୍ୱିପାକ୍ଷିକ ବାଣିଜ୍ୟକୁ ପ୍ରୋତ୍ସାହନ ମିଳିବ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରୋଞ୍ଜ ପଦକ ଜିତିଥିବା ଭାରତୀୟ ବକ୍ସର ନିଖତ ଜରିନଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ଭାରତୀୟ ବକ୍ସର ନିଖତ ଜରିନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ କୌଶଳ ଓ ନିଷ୍ଠାର ଚମତ୍କାର ପ୍ରଦର୍ଶନ କରି ବ୍ରୋଞ୍ଜ ପଦକ ଜିତିଥିବା ନିଖତ ଜରିନଙ୍କୁ
ଅଭିନନ୍ଦନ । ଏହି ପଦକ ତାଙ୍କ ଅଦମ୍ୟ ପ୍ରତିବଦ୍ଧତା ଏବଂ ଅନୁଶାସନର ଏକ ପ୍ରମାଣ ।’
SR
(
ଇସ୍ପାତ ମନ୍ତ୍ରଣାଳୟ
ଇସ୍ପାତ ତିଆରିରେ ବ୍ୟବହୃତ ହେଉଥିବା କୋକିଂ କୋଇଲା ସମ୍ପର୍କରେ ସହଯୋଗ ଉପରେ ଭାରତ ଏବଂ ଋଷିୟ ସଂଘ ମଧ୍ୟରେ ସ୍ୱାକ୍ଷରିତ ବୁଣାମଣାପତ୍ରକୁ କ୍ୟାବିନେଟ ଅନୁମୋଦନ କରିଛି ।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ସରକାରଙ୍କ ଇସ୍ପାତ ମନ୍ତ୍ରଣାଳୟ ଏବଂ ଋଷୀୟ ସଂଘର ଶକ୍ତି ମନ୍ତ୍ରଣାଳୟ ମଧ୍ୟରେ ଇସ୍ପାତ ପ୍ରସ୍ତୁତି ପାଇଁ ବ୍ୟବହୃତ ହେଉଥିବା କୋକିଂ କୋଇଲାକୁ ନେଇ ସହଯୋଗ ଉପରେ ସ୍ୱାକ୍ଷରିତ ବୁଝାମଣାପତ୍ରକୁ ଅନୁମୋଦନ କରିଛି ।
ସୁଫଳ:
ଏହି ବୁଝାମଣାପତ୍ର ନିବେଶ ମୂଲ୍ୟ ହ୍ରାସ କରି ସମ୍ପୁର୍ଣ୍ଣ ଇସ୍ପାତ କ୍ଷେତ୍ରକୁ ଫାଇଦା ପହଂଚାଇବ । ଏହାଦ୍ୱାରା ଦେଶରେ ଇସ୍ପାତର ମୂଲ୍ୟ ହ୍ରାସ ହେବା ସହିତ ସମାନତା ଓ ଅନ୍ତର୍ଭୁକ୍ତିକରଣକୁ ପ୍ରୋତ୍ସାହନ ମିଳିପାରିବ ।
ଏହି ବୁଝାମଣାପତ୍ର ଭାରତ ଏବଂ ଋଷ ମଧ୍ୟରେ କୋକିଂ କୋଇଲା କ୍ଷେତ୍ରରେ ସହଯୋଗ ପାଇଁ ଏକ ଆନୁଷ୍ଠାନିକ ବ୍ୟବସ୍ଥା ଯୋଗାଇଦେବ ।
ଇସ୍ପାତ କ୍ଷେତ୍ରରେ ଭାରତ ସରକାର ଓ ଋଷ ସରକାରଙ୍କ ମଧ୍ୟରେ ସହଯୋଗକୁ ସୁଦୃଢ କରିବା ହେଉଛି ଏହି ବୁଝାମଣାପତ୍ରର ଉଦ୍ଦେଶ୍ୟ । ଏହି ସହଯୋଗ ସହ ଜଡତ ଗତିବିଧିଗୁଡିକର ଲକ୍ଷ୍ୟ ହେଉଛି କୋକିଂ କୋଇଲାର ଉତ୍ସରେ ବିବିଧତା ଆଣିବା ।
JP
(Visitor Counter : 112